kardosdrur/scandi-wiki huggingface dataset:
Aldgisl

Aldgisl (også Aldegisel, Aldegisl, Aldgillis, Aldgils og Eadgils, ca. 678) styrede Frisland (som konge eller hertug) i slutningen af syvende århundrede samtidig med Dagobert 2. og er en meget uklar person. Alt, der er kendt om ham, er hans forhold til den berømte helgen, som han nærede og beskyttede, Wilfrid, men han er den første historisk verificerbare hersker over friserne. Hvad den præcise titel på de frisiske herskere var, afhænger af kilden. Frankiske kilder har tendens til at kalde dem hertuger; andre kilder ofte kalder dem konger.

Wilfrid, der var afsat fra sit ærkebispedømme i York, landsforvist fra Northumbria og på vej til Rom for at søge pavelig støtte, landede i Frisland i 678 og blev varmt modtaget af Aldegisel, der underholdt ham i flere måneder under vinteren, sandsynligvis i Utrecht. Ifølge Stephen af Ripon, Wilfrids biograf, opmuntrede Aldegisel Wilfrid i hans missionsvirksomhed og "[friserne] accepterede hans (Wilfrids) undervisning og med få undtagelser blev alle høvdinge døbt af ham i Herrens navn, samt mange tusinde almindelige mennesker." Det er muligt, at Aldegisel var en af de tidlige konvertitter. Det har imidlertid været tvivl om, hvorvidt Wilfrid faktisk var en succes i Frisland, da der ikke er andre tegn på succes for kristendommen der før Sankt Willibrords virke.

Mens Wilfrid var ved Aldegisels hof, tilbød den frankiske Major Domus, Ebroin, en skæppe guldmønter til gengæld for Wilfrid, levende eller død. Aldegisel selv siges at have iturevet og brændt brevet fra den frankiske borgmester foran ambassadørerne og sin husstand. Det er blevet formodet af nogle, at Aldegisels venlighed over for Wilfrid var en form for trods imod frankisk dominans.

Hans efterfølger og muligvis søn var Radbod, der fulgte de ældre hedenske måder og var en fjende af Karl Martell.

Noter

Eksterne henvisninger 
 Franz Xaver von Wegele: "Aldgisl" (i: Allgemeine Deutsche Biographie, 1875) 

Frisland
Konger
Houstrup Strand

Houstrup Strand er en badestrand cirka fem km vest for Nørre Nebel i Vestjylland.

Under 2. verdenskrig var der en lille baraklejr (Hjortehuset) med infanterister der havde ansvaret for sikring af kysten ved Houstrup Strand. Nu er det en strand med almindelige badegæster. En anden del er tildelt naturisterne, som primært kommer fra Naturistforeningen Lyngboparken, en naturistcampingplads ved Henne Strand, der er opkaldt efter Christen Lyngbo.

Eksterne kilder og henvisninger
 strandguide.dk
 houstrup-strand.dk/
 

Strande i Danmark
Lokaliteter i Varde Kommune
Naturisme
Skibsskrue

En skibsskrue er et fremdrivningsmiddel i et maskindreven skib, den anbringes agter i skibet og ved sin omdrejning i vandet frembringer en kraft, der overført til skibet giver dette fart, enten frem eller tilbage. skibsskrue har to eller flere skrueblade, der hver er en del af en skrueflade; de samles symmetrisk i et skruenav, der anbringes på enden af skrueakslen, som får en omdrejende bevægelse af maskinen. Den tobladede skibsskrue anvendes mest i fartøjer, der tillige anvender sejlkraft, da bladene kan stilles i læ af rorstævnen, så de ikke gør modstand, når skibet drives frem ved sejl. Den firebladede skibsskrue er den almindeligste. skruebladene kan være støbt i eet med navet, eller bladene kan være til at påsætte dette, hvorved de nemmere kan skiftes. Bladene kan endvidere være bevægelige, så de kan stilles til frem- eller tilbagedrivning, uden at maskinen forandrer sin gangretning, dette anvendes særligt i mindre motorfartøjer. Skibsskruer har ofte forskellige stigning, idet denne vokser fra navet til bladspidsen (vredne skrueblade). skibsskrue forfærdiges af støbejern, støbestål eller metal, der hver har sine fordele og mangler. Skibsskrue kan enten være højreskåren eller venstreskåren. Ved en højreskåren skibsskrue drejer bladene fra deres øverste stilling til højre under fremfart, set agten for skruen; ved en venstreskåren til venstre. Enskruede skibe har som regel højreskåren skibsskrue, i toskruede skibe drejer skibsskrue som regel udefter, den styrbords er højreskåren, den bagbords venstreskåren.

Til erstatning af skibsskrue i visse skibstyper havde den danske ingeniør H.C. Vogt konstrueret en propel, pendulpropellen, der består af et blad, der gives en vuggende bevægelse i vandet lignende halens på en fisk, hvorved drivkraften fremskaffes. Pendulpropellen gav dog ikke tilfredsstillende resultater i forsøg.

Se også 
 Propel

Eksterne henvisninger og kilder 
  bind 21, side 667, skrevet af kommandør C. Bloch,

Skibsteknik
Bubo

Bubo (død 734, også stavet Bobbo, Poppo eller Popo), var en hedensk hertug (dux) over friserne i det tidlige 8. århundrede. Han er den første regent, hvis navn er kendt efter Radbod (død 719). Han anerkendte ikke frankisk overherredømme, og hans område omfattede formentlig kun den nordlige del af Radbods Frisland. Han blev besejret i en kort krig med Karl Martell, hertug over frankerne, i den Slaget ved Boarn. De frankiske kronikører, så som Fredegars fortsættelse, Vita Willibroridi af Alcuin og Annales Mettenses priores, skildrer Bubo som oprører og den frankiske invasion som en retfærdig krig.

Der var et oprør, sandsynligvis ikke ledet af Bubo, mod frankisk styre i regionen Westergo i 733, hvilket Karl nedkæmpede. Indbyggerne gav gidsler, konverterede til kristendommen og anerkendte frankisk overherredømme, men efter ar Karl forlod dem, blev de straffet af deres frænder friserne. Det næste år, 734, gjorde friserne oprør igen, denne gang under Bubos ledelse. Karl samlede en stor flåde og hær og forberedte en flådeinvasion. Indledende landinger på Westergo og Ostergo mødte ingen modstand, da Karls mål var at bringe Bubo til underkastelse. Denne gang blev ingen straffeforanstaltninger truffet mod friserne. Karls og Bubos hære mødtes på bredden af floden Boarn, måske på Oldeboarn, en af frisernes vigtigste kommercielle centre på det tidspunkt. Frankerne synes at have eftertragtet den handel, der passerede gennem der og gennem Domburg og Dorestad (som de allerede var i besiddelse af). Frankerne byggede en befæstet lejr (Castra) et sted på kysten, og den frisiske hær blev besejret. Bubo blev dræbt i kamp. 

Bubos død markerede en vigtig fase i afviklingen af det frisiske hedenskab. Karl beordrede, at helligdomme (fana) der skulle destrueres, og at bringe tilbage til Frankerriget "en stor masse af byttet" (magna Spolia et praeda). Den latinske titel victor givet ham af kronikører kan indikere, at han fejrede en triumf i romersk stil efter sin hjemkomst.

Litteratur 

 H. Jaekel: Die Grafen von Mittelfriesland aus dem Geschlechte Konig Ratbods, (Gotha, 1895).
 I.H. Gosses: Handboek tot de staatskundige geschiedenis van Nederland, 1947.
 Herre Halbertsma: Het rijk van de Friese koningen, opkomst en ondergang, Utert, 2000, pag. 253.

Frisland
Hertuger
Personer fra middelalderen
Kliometri

Kliometri (også stavet cliometri), somme tider kaldt ny økonomisk historie eller økonometrisk historie er den systematiske anvendelse af økonomisk teori, økonometriske teknikker og andre formelle eller matematiske metoder til studiet af historie (især social og økonomisk historie). Det er dermed en kvantitativ (som modsætning til kvalitativ eller etnografisk) tilgang til økonomisk historie. Navnet kliometri kommer fra Klio eller Kleio, som var historiens muse, og blev oprindelig dannet af den matematiske økonom Stanley Reiter i 1960.

Kliometriens historie 

Ny økonomisk historie opstod i 1960'erne og mødte oprindelig modstand i universitetskredse, fordi mange daværende økonomiske historikere enten var historikere af uddannelse eller økonomer, der havde meget lille kendskab til økonomisk modellering og statistisk metode.

Nøgleområder var transporthistorie, slaveri og landbrug. Kliometrien vandt større udbredelse, da Douglass North og William Parker blev redaktører af det videnskabelige tidsskrift Journal of Economic History i 1960. Sammenslutningen The Cliometric Society blev grundlagt i 1983. I dag er kliometriske tilgange en standardmetode i mange økonomisk-historiske tidsskrifter.

Ifølge kliometrikeren Claudia Goldin havde den kliometriske revolutions succes en utilsigtet bivirkning: De økonomiske historikeres uddøen ved universiteternes historie-institutter. Da økonomiske historikere begyndte at bruge de samme redskaber som økonomer, kom de også til at ligne og virke som andre økonomer. Med Goldins ord "udryddede de nye økonomiske historikere den anden gruppe.

Kliometri i Danmark 

I Danmark er den tidligere overvismand, professor Niels Kærgård, en fremtrædende repræsentant for den kliometriske skole. Hans doktorafhandling "Økonomisk vækst - en økonometrisk analyse af Danmark 1870-1981" var således en kliometrisk analyse af Danmarks økonomiske udvikling. Kærgård gav endda den økonometriske model, som var omdrejningspunktet i afhandlingen, navnet CLEO.

Nobelprisen i økonomi 

I oktober 1993 tildeltes Sveriges Riksbanks pris i økonomi (normalt omtalt som Nobelprisen i økonomi) til Robert Fogel og Douglass Cecil North "for at have fornyet forskningen i økonomisk historie." Akademiet nævnte, at "de var pionerer i den afdeling af økonomisk historie, der er blevet kaldt "ny økonomisk historie" eller kliometri". Fogel og North fik prisen for at anvende den moderne økonomiske forsknings teoretiske og statistiske redskaber på den historiske fortid inden for emner, der rækker fra slaveri og jernbaner til søtransport og ejendomsrettigheder.

Fogel beskrives ofte som den moderne økonometriske histories far. Han er især kendt for at bruge omhyggeligt empirisk arbejde til at modbevise konventionel visdom. North blev æret som pioner inden for den "nye" institutionelle historie. I Nobelstiftelsens begrundelse blev særligt henvist til en artikel fra 1968 om søtransport, hvor North viste, at organisatoriske ændringer spillede en større rolle i at forøge produktiviteten, end teknologiske fremskridt.

Kilder 

Akademiske discipliner
Økonomisk historie
Brendan Fraser

Brendan James Fraser (født 3. december 1968) er en amerikansk skuespiller. Han er kendt for at spille Rick O'Connell i Mumien-trilogien.

Udvalgt filmografi 
 Encino Man (1992)
 The Scout (1994)
 George - den gæve liansvinger (1997)
 Gods and Monsters (1998)
 Mumien (1999)
 Forhekset (2000)
 Mumien vender tilbage (2001)
 The Quiet American (2002)
 Looney Tunes: Back in Action (2003)
 Crash (2004)
 Rejsen til jordens indre (2008)
 Mumien: Drage-kejserens grav (2008)
 Inkheart (2008)
 Gimme Shelter (2013)
 The Whale (2022)

Eksterne henvisninger 

 
 

Skuespillere fra Indiana
Filmskuespillere fra USA
FC Urartu

Football Club Urartu eller FC Urartu til 2019 Football Club Banants eller Banants Yerevan (armensk: Բանանց Ֆուտբոլային Ակումբ) er en armensk fodboldklub fra Jerevan, der blev dannet den 20. januar 1992. Klubben spiller i Bardsragujn chumb, der er den bedste nationale fodboldrække i Armenien og har vundet armenske cup to gange: 1992 og 2007. Klubben har været toer i ligaen fem gange: 1992, 2003, 2006, 2007 og 2010. Banants spiller sin hjemmekampe på Banantsstadion i Jerevan.

Klubben blev dannet i 1992 i byen Abovjan og repræsenterede regionen Kotayk. Derfor kaldtes klubben mellem 1992 og 1995 for Banants Kotajk.

Titler 
 Armenske mesterskaber (2): 2013-14, 2022-23.
 Pokalturnering (3): 1992, 2007, 2016. 
 Superpokalturnering (1): 2014.

Historiske slutplaceringer 
FC Banants

FC Urartu

Referencer

Eksterne henvisninger 
 Klubbens officielle hjemmeside  

urartu
Jerevan
Alle mine drømme til dig

{{Infoboks album
  |Titel        = Alle mine drømme til dig
  |Kunstner     = Anne Linnet
  |Type         = studie
  |Udgivet      = 27. april 2015
  |Spor         = 10
  |Genre        = Pop
  |Længde       = 
  |Sprog        =
  |Indspillet   = Maj 2014 - marts 2015 i Linnet Songs Studio, Holmen, København
  |Producer     = Marcus Linnet, Anne Linnet (exec.)
  |Lydtekniker  = 
  |Udgiver      = ArtPeople
  |Musikere     = 
  |Anmeldelser  =
  |Hitlister    =
  |Priser       =
  |Før          = Kalder længsel(2012)
  |Nu           = Alle mine drømme til dig(2015)
  |Efter        = Sange til livet(2022)
  |Langtype     =
  |Kompileret af= 
  |Diverse     = 
}}Alle mine drømme til dig er det 19. studiealbum af den danske sangerinde og sangskriver Anne Linnet, der udkom den 27. april 2015 på ArtPeople. Efter det elektroniske album Kalder længsel'' (2012), der blev dårligt modtaget af anmelderne og ikke blev nogen kommerciel succes, besluttede Anne Linnet at lave et mere organisk album. Albummet er indspillet live i studiet inspireret af indspilningsteknikken fra 70'erne og 80'erne, som modreaktion til moderne, digitaliserede albumproduktioner. Om processen har Anne Linnet udtalt: 

Teksterne kredser ifølge Anne Linnet om kærlighed, brud, afsavn og nærvær, om hvilket hun udtaler: "Det er jo problematikker der har eksisteret altid, men som måske optager mennesker endnu mere i dag end hidtil. Som det oftest er i mine sange, rummer mange af de nye tekster også en dobbelthed – en mulighed for flere fortolkninger – alt efter hvor lytteren selv er i sit liv".

Spor

Kilder

Eksterne henvisninger 
 

Anne Linnet-album
Album fra 2015
Stora Karlsö

Stora Karlsö er en ø i Gotlands kommune i Gotlands län i Sverige, beliggende cirka seks kilometer ud for Gotlands vestkyst. Øen strækker sig 1,5 km fra nord mod syd og 2 km fra øst mod vest. Stora Karlsö er et naturreservat og øen er, efter Yellowstone National Park i USA, verdens næstældste naturbeskyttede område. Øen er blandt andet kendt for sit rige fugleliv og de mange orkidéer. Der sejler båd til øen fra Klintehamn på Gotland i månederne fra maj til september. På øen findes der restaurant, vandrerhjem og mulighed for at overnatte i det gamle fyrtårn.

Kildehenvisninger

Eksterne henvisninger 

 Stora Karlsö
 Länsstyrelsen i Gotlands Län 

Naturreservater i Sverige
Øer i Sverige
Sebastian Skube

Sebastian Skube (født 3. april 1987 i Novo Mesto) er en slovensk håndboldspiller, der i 7 sæsoner spillede for den danske klub Bjerringbro-Silkeborg, inden han i sæsonen 21/22 skiftede til Chambéry Savoie HB.

Kilder 
 Spillerprofil BSV 
 Sebastian Skube føler sig godt tilpas i BSV
 Hbold - Sebastian Skube

Håndboldspillere fra Slovenien
Håndboldspillere fra Bjerringbro-Silkeborg
Martin Lichtenstein

Martin Hinrich Carl Lichtenstein, (født 10. januar 1780 i Hamburg, død 2. september 1857) var en tysk zoolog.

Lichtenstein blev udnævnt i 1811 som professor i zoologi ved universitetet i Berlin. Hans flerårige forskning i Sydafrika skildrers i Reisen im südlichen Afrika (to dele, 1810-1811); yderligere  Darstellungen neuer oder wenig bekannter Säugetiere  (1827-1834) og flere ornitologiske værker. Han grundlagde en Zoologisk Have (Zoologischer Garten, åbnede i 1844) i Berlin . Han blev medlem som en udenlandsk medlem af den svenske Vetenskapsakademien i 1829.

Kilde

Personer fra Hamborg
Ansatte ved Humboldt-Universität zu Berlin
Medlemmer af Kungliga Vetenskapsakademien
Zoologer fra Tyskland
Dennis Kirkegaard

Dennis Kirkegaard (født 4. maj 1981 i Vemb) er en dansk håndboldspiller, der spiller for den danske klub Bjerringbro-Silkeborg.

Kilder 
 Spillerprofil - BSV 
 Kirkegaard forlader GOG 
 BSV forlænger med Kirkegaard 

Håndboldspillere fra Danmark
Håndboldspillere fra Bjerringbro-Silkeborg
Håndboldspillere fra Team Tvis Holstebro
Lys Fremtid

Lys Fremtid () er et socialliberalt islandsk parti stiftet den 4. februar 2012. Partiet er medlem af det europæiske parti ALDE og er fortaler for islandsk medlemskab af både EU og euroen.

Historie 
Lys Fremtid blev stiftet efter at Guðmundur Steingrímsson, der var blevet løsgænger i Altinget på grund af utilfredshed med Fremskidtspartiet, som han hidtil havde repræsenteret, indledte diskussioner med Det Bedste Parti i Reykjavík for at undersøge mulighederne for at danne et nyt parti. 

Medstiftere af partiet var den tidligere socialdemokrat Róbert Marshall, politologen Heiða Kristín Helgadóttir, der havde fungeret som Det Bedste Partis politikudvikler, og Gaukur Úlfarsson. 

Ved altingsvalget 2013 kom partiet ind med seks mandater. Partiet tiltrak folk fra den kreative klasse i Reykjavík, og i det følgende år gav rivalen Alliancens interne stridigheder og metaltræthed medvind i meningsmålingerne til Lys Fremtid, og partiet havde et særdeles godt kommunalvalg i 2014. Derefter begyndte en langvarig nedtur præget af intern splid. I efteråret 2015 blev Guðmundur Steingrímsson og Róbert Marshall presset ud af partiledelsen af Heiða Kristín Helgadóttir og andre tidligere Det Bedste Parti medlemmer, og rockmusikeren Óttarr Proppé blev valgt til ny partiformand.

Forud for valget i 2016 lå Lys Fremtid længe under spærregrænsen, men takket være et angreb på Islands mælkemonopol klarede partiet alligevel skærene, om end det tabte to mandater. Lys Fremtid indgik efter langvarige forhandlinger i en borgerlig trepartiregering med Selvstændighedspartiet og det andet liberale midterparti Reform, som Óttarr Proppé havde indgået en nær alliance med. 

Regeringen sprak i september 2017, da Lys Fremtid trådte ud af den pga. afsløringer af, at fremtrædende medlemmer af Selvstændighedspartiet (herunder statsministerens far) havde underskrevet vidnesbyrd til støtte for æresoprejsning af personer dømt for seksuelt misbrug af børn, og at statsministeren havde undladt at oplyse sine koalitionspartnere om dette.

Lys Fremtid klarede sig dårligt i valgkampen og endte med 1,2% af stemmere langt under spærregrænsen på 5%. Óttarr Proppé forlod efterfølgende formandsposten, og Björt Ólafsdóttir blev valgt til ny formand.

Valgresultat

Eksterne henvisninger og kilder

Noter

Henvisninger
 Officiel hjemmeside 

Politiske partier i Island
Socialliberale partier
Minik Dahl Høegh

Minik Dahl Høegh (født 4. maj 1985 i Nuuk) er en grønlandsk håndboldspiller, der spiller for den danske klub Aarhus Håndbold.

Han begyndte først med at spille håndbold som 17-årig i Qaqortoq (Julianehåb), hvor han først ikke viste noget stort talent. Men snart blev han opdaget af den grønlandske landstræner Søren Hildebrand, og da han rejste til Danmark for at uddanne sig, fortsatte han med at spille håndbold og kom snart i trupperne i nogle af de danske eliteklubber. 

Høegh har spillet mange kampe på det grønlandske landshold og blandt andet været med til VM i 2007. Han har også deltaget i de panamerikanske mesterskaber i 2008 (hvor han blev delt toer på topscorerlisten), 2010, 2012 (hvor han blev udtaget til mesterskabernes udvalgte hold) og 2014.

Høegh blev, 5. juli 2019, gift med sangerinden Julie Berthelsen.

Referencer

Eksterne henvisninger 
 Spillerprofil - GOG 
 Hbold - Minik Dahl Høegh
 

Håndboldspillere fra Fredericia HK
Håndboldspillere fra GOG
Håndboldspillere fra Århus Håndbold
Håndboldspillere fra Grønland
I Kathimerini

I Kathimerini (græsk: Η Καθημερινή, Den daglige) er en græsk avis, der udgives i Athen. Første udgave var på gaden 15. september 1919. Den udkommer i en græsk udgave og en forkortet udgave på engelsk. Den engelske udgave sælges separat i USA, Grækenland og Cypern og i Grækenland og Cypern som tillæg til International New York Times (tidligere International Herald Tribune).
 
Avisen, som udkommer i broadsheet-format, anses traditionelt for at være en konservativ stemme af høj journalistisk kvalitet blandt græske medier). Den var således højst kritisk overfor den antiroyale Eleftherios Venizelos i begyndelsen af det 20. århundrede og senere over for Papandreou-familien i efterkrigstiden.

Referencer 

Aviser fra Grækenland
Etableret i 1919
James Rice

James Rice (1843—1882) var en engelsk forfatter. 
 
Rice, var ejer og redaktør af det illustrerede ugeblad Once a Week, det ene af de to blade, hvori Dickens' Household Words spaltedes. Han skrev i samarbejde med Walter Besant en lang række i den tid meget populære romaner. Desuden skrev Rice et udførligt værk om de engelske hestevæddeløb: History of the British Turf from the earliest Times (1879).

Kilder 

 

Romanforfattere fra England
Engelsksprogede forfattere
Briter i 1800-tallet
Luigi Riccoboni

Luigi Riccoboni (født 1677 eller et par år tidligere i Modena, død 5. december 1753 i Paris) var en italiensk forfatter.

Kilder 

 }

Forfattere fra Italien
Italiensksprogede forfattere
Italienere i 1600-tallet
Italienere i 1700-tallet
Ivan Angelakov

Ivan Angelakov (, født 24. marts 1904) var en bulgarsk skiløber, der deltog i de olympiske vinterlege i 1936.

Vinter-OL 1936 
Angelakov deltog i 4 × 10 kilometer stafet, hvor det bulgarske hold fik en 15.-plads, og 18 km langrend, hvor han fik en 66.-plads.

Kilder 

Vinter-OL 1936
Skiløbere
Sportsfolk fra Bulgarien
Anton Ausserer

Anton Ausserer (født 5. juli 1843, død 20. juli 1889) var en østrigsk naturforsker med speciale i edderkopper.

Værker (udvalg) 
 1867. "Die Arachniden Tirols nach ihrer horizontalen und verticalen Verbreitung, 1." Verhandlungen der kaiserlich-königlichen zoologisch-botanischen Gesellschaft. Wien, 17:137–170.
 1871. "Beiträge zur Kenntniss der Arachniden-Familie der Territelariae Thorell (Mygalidae Autor)". Verhandlungen der kaiserlich-königlichen zoologisch-botanischen Gesellschaft. Wien, 21:184-187.
 1875. "Zweiter Beitrag zur Kenntnis der Arachniden-Familie der Territelariae Thorell (Mygalidae Autor)". Verhandlungen der kaiserlich-königlichen zoologisch-botanischen Gesellschaft. Wien, 25:125-206.

Referencer 

 Pierre Bonnet (1945). Bibliographia araneorum. Les frères Doularoude (Toulouse).

Entomologer fra Østrig
Araknologer fra Østrig
Max Beier

Max Walter Peter Beier (født 6. april 1903, død 4. juli 1979) var en østrigsk entomolog og araknolog med speciale i Pseudoscorpionida.

Referencer 

Entomologer fra Østrig
Araknologer fra Østrig
Ragnarok (Týr album)

Ragnarok er det tredje studiealbum fra det færøske viking folkmetal band Týr. Det blev udgivet d. 22. september 2006 på Napalm Records.

Sangene på albummet bliver sunget på både færøsk og engelsk. Coveret er designet af Jan Yrlund.

Track listing 
 "The Beginning" - 5:07
 "The Hammer of Thor" - 6:39
 "Envy" - 1:10
 "Brother's Bane" - 5:00
 "The Burning" - 1:56
 "The Ride to Hel" - 6:12
 "Torsteins Kvæði" - 4:55
 "Grímur á Miðalnesi" - 0:56
 "Wings of Time" - 6:25
 "The Rage of the Skullgaffer" - 2:01
 "The Hunt" - 5:47
 "Victory" - 0:58
 "Lord of Lies" - 6:03
 "Gjallarhornið" - 0:27
 "Ragnarok" - 6:32
 "The End" - 0:37
 "Valkyries Flight" - 2:03 (Bonusnummer på Digipack)
 "Valhalla" - 5:03 (Bonusnummer på Digipack)

Personel 
 Heri Joensen – vokal, guitar
 Terji Skibenæs – guitar
 Gunnar H. Thomsen – bas
 Kári Streymoy – trommer

Referencer

Eksterne henvisninger 
 

Týr albums
Album fra 2006